Tomas Domarkas

Tomas Domarkas (g. 1977 m. lapkričio 30 d., Plungėje) – Lietuvos verslininkas, politikas, Seimo narys (nuo 2024 m.).

 Biografija 
Gimė Plungėje ir čia baigė mokyklą. Įstojo į Klaipėdos universitetą, ten 1999 m. baigė jūrų ūkių ekonomikos bakalaurą, 2001 m. tame pačiame universitete įgijo marketingo vadybos magistro laipsnį.Tomas DOMARKAS, 2024 m. rinkimai, Vrk.lt. Nurodoa tikrinta 2024-11-20. Dar studijų metais dirbo AB „Utenos mėsa“ pardavimų vadovu, 2001–2005 m. ėjo UAB „Ribenos prekyba“ direktoriaus pareigas, iki išrinkimo Seimo nariu vadovavo akcinei bendrovei „NTG“, UAB „Ladula“ ir UAB „MGM Baltija“, dėl skolų siekė asmeninio bankroto.Bankroto siekiantį „Nemuno aušros“ kandidatą T.Domarką slegia milijoninė skola. 15min.lt. Nuoroda tikrinta 2024-11-20. Keturis kartus teistas – du kartus už nesunkų tyčinį (žmogaus sumušimą), kartą už apysunkį tyčinį (apgaulingą apskaitos tvarkymą) ir kartą už sunkų tyčinį (sukčiavimą); teistumai išnykę.

2024 m. rinkimuose vienmandatėje Plungės-Rietavo apygardoje antrame ture įveikęs TS-LKD kandidatą Jurgį Razmą išrinktas į Seimą.Seimo vicepirmininką Jurgį Razmą įveikęs naujokas Tomas Domarkas: „Pradėsiu nuo politikos abėcėlės“. 15min.lt. Nuoroda tikrinta 2024-11-20. Vienas iš trijų anksčiau teistų politikų 2024–2028 m. Seime.Naujame Seime – trys teistumus turintys parlamentarai. Kas vyksta Kaune. Nuoroda tikrinta 2024-11-20

Politikas dar prieš išrinkimą sulaukė žiniasklaidos dėmesio, kai debatų su Jurgiu Razma metu, reaguodamas į klausimą dėl teistumo, pareiškė, jog dar turįs „galimybę septynis kartus kažką nuveikti“, kad susilygintų su tuomečiu Seimo vicepirmininku Jurgiu Razma. Tų pačių debatų metu pareiškė, kad negarantuoja nesiimti smurto darbo metu Seime, „jeigu provokuos“.Už 4 veikas teistas „Nemuno aušros“ kandidatas: dar turiu galimybę 7 kartus kažką nuveikti. lrt.lt. Nuoroda tikrinta 2024-11-20.

 Išnašos 

Kategorija:Lietuvos verslininkai
Kategorija:Seimo nariai